armvectores/hy_wikipedia_2023 huggingface dataset:
Ռուբեն Ամարյան

Ռուբեն Անդրանիկի Ամարյան (1949, մարտի 5, Երևան), տեխնիկական գիտությունների դոկտոր (1993), ՌԴ բնական ԳԱ անդամ (1996), Մոսկվայի մարզի վաստակավոր աշխատող (2001)։


== Կենսագրություն ==
1971 թվականին ավարտել է Մոսկվայի կապի էլեկտրատեխնիկայի ինստիտուտը։ Աշխատանքային գործունեությունը սկսել է 1973 թվականից։ 1981 թվականից աշխատել է ԽՍՀՄ կապի համակարգում։ 1985-1987 թվականներին աշխատել է «Մոսկվայի քաղաքային հեռախոսային ցանց» ԲԲԸ-ում, 1990-2000 թվականներին՝ «Մոսկվայի քաղաքային հեռախոսային ցանց» ԲԲԸ-ում, 1987-1990 թվականներին՝ Բուլղարիայում ԽՍՀՄ դեսպանության խորհրդական։ 2000-2001 թթ. եղել է Մոսկվայի մարզի Էլեկտրակապ ՓԲԸ գլխավոր տնօրենը, 2000-2006 թվականներին՝ Մոսկվայի Ցենտրտելեկոմ ընկերության տնօրեն։ Կենտրոնական հեռահաղորդակցության ընկերության նախագահ և կառավարման խորհրդի անդամ է։
Աշխատանքները վերաբերում են էլեկտրատեխնիկական կապի հիմնարար հարցերին։


== Մրցանակներ ==
Մոսկվայի 850-րդ տարեդարձի հիշատակի մեդալ, 1997
Հեռահաղորդակցության վարպետի կոչում, 1999
Պատվավոր ռադիո-օպերատորի շքանշան, 2001
Մոսկվայի մարզի վաստակավոր աշխատող, 2001
Առանձնահատուկ ծառայության համար ՌԴ ֆեդերալ հատուկ ծառայության մեդալ, 2002
Քաղաքացիական պաշտպանության նախարարության պատվավոր կոչում, Արտակարգ իրավիճակների և բնական աղետների վերացման ծառայություն, 2002


== Ծանոթագրություններ ==
Rhythm Divine

«Rhythm Divine» (թարգմ․՝ Աստվածային ռիթմ), իսպանացի երգիչ Էնրիկե Իգլեսիասի Enrique անգլիալեզու ալբոմի երկրորդ սինգլը, որը թողարկվել է 1999 թվականի հոկըեմբերին Interscope Records լեյբլում։ Երգը թարգմանվել է իսպաներեն «Ritmo Total» վերնագրով և թողարկվել ռադիոեթերում Լատինական Ամերիկայում։


== Երգերի ցանկ ==
Մաքսի սինգլ № 1«Rhythm Divine»
«Rhythm Divine» (Morales Radio Mix)
«Rhythm Divine» (Stero Dub Mix)
«Rhythm Divine» (Lord G’s Dive Dub)

Մաքսի սինգլ № 2«Rhythm Divine» (Morales Radio Mix)
«Rhythm Divine» (Fernando G Club Mix)
«Rhythm Divine» (Mijango’s Extended Mix)


== Հիթ-շքերթներ և հավաստագրումներ ==


== Ծանոթագրություններ ==
Ստարայա Պորուբյոժկա

Ստարայա Պորուբյոժկա (ռուս.՝ Старая Порубёжка), գյուղ Ռուսաստանի Սարատովի մարզի Պուգաչովսկի շրջանի կազմում։
Բնակչությունը վերջին գրանցված տվյալներով կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիռե

Տիռե (էստ․՝ Tõre), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ավետարանոցի երրորդ մելիքական ապարանք

Ավետարանոցի երրորդ մելիքական ապարանքը, գտնվում է Արցախի Հանրապետության, Ասկերանի շրջանի համանուն գյուղում, գյուղի արևմտյան կողմում, բերդապարիսպի լեռնային մասում։
Ավետարանոցի երրորդ մելիքական ապարանքը միակն է Ավետարանոցում, որ մեզ է հասել կիսավեր վիճակում, գտնվում է արևելահայաց բլրալանջի ընդարձակ դարավանդահարթակի վրա՝ խորքի պատով հպված լանջին։
Այժմ չպահպանված շինարարական արձանագրությունը հայտնում է․ «Այս Ամարաթս Մէլիք Շահնազարի Որդի Որ Շինել Տուած Շէնքն Է․ Թռմլե (1786)»։
Ըստ ամենայնի այս ամարաթ-ապարանքը պատկանում Է Մելիք-Շահնազար Բ-ի որդի Հուսեյն-բեկին։
Ուշագրավ է, որ չնայած ապարանքը կառուցվել անբարեհիշատակ Մելիք-Շահնազար Բ-ի օրոք (1747-1792 թվականներին), սակայն շեշտված է նրա պատկանելությունը վերջինիս ապօրինի-թրքած որդուն՝ Սային-բեկին (Մելիք-Հուսեյն Բ), որի թույրը կնության էր տրված Շուվա Իբրահիմ խանին և որը վերջինս կողմից անօրինաբար Վարանդայի մելիք կարգվեց հոր մաիհց հետո, մելիքական աթոռի օրինական ժառանգորդ, միահորածին ավագ եղբոր՝ Մելիք-Ջումշուդի փոխարեն։
Ավետարանոցի այս երեք (Ավետարանոցի առաջին մելիքական ապարանք, Ավետարանոցի երկրորդ մելիքական ապարանք, Ավետարանոցի երրորդ մելիքական ապարանք) ապարանքները հետաքրքիր ճակատագիր են ունեցել նաև հետագայում չնայած գտնվել են բարեշեն գյուղում, 1826 թվականին հանգամանքների բերումով ավերվել պարսիկների ձեռքով։
Սակայն Մելիք-Շահնազարի օժանդակությամբ կառուցված ապարանքը, այնուամենայնիվ քիչ է տուժել պարսիկների ավերմունքից և իր կիսավեր ու ամբողջական շինություններով հասել է մեր օրերը։
Այսպիսով պարզվում է, որ մինչև այժմ հայտնի մեկ կամ երկու գլխատնավոր ապարանքների կողքին Ավետարանոցի այս մելիքական տունը յուրահատուկ է եղել իր երեք գլխատնով, որոնցից մեզ հասած երկուսը, և հատկապես՝ միակ ամբողջականը, նույնպես խիստ ինքնատիպ են։
Դրանք ամենախոշորն են նմանօրինակների մեջ (հատակագծում ներքուստ՝ 7,65x7,65 մ), մեկական արտաքին մուտք ունեն արևելյան ճակատապատի մեջ և հաղորդակցվում են կամաարակապ լայն դռան միջոցով։ Գլխատնից հարավայինը կանգուն է և ունի քարաշեն, գոցվող թաղերով կազմված երդկավոր գմբեթածածկ, իսկ երկրորդի նույնապիսի ծածկը փլվել ու թափվել ք ներս՝ մինչև թաղերից պահպանված ստորին շարքերը։ Ընդ որում հատկանշական է, որ մուտքից դիտվող երեք պատերում այդպիսով ստեղծված գրեթե անընդհատ կամարաշարք ոչ միայն ներքին տարածքի ընդաձակության պատրանք է ստեղծում, այլև՝ երդիկալույսի ներքո խորն ստվերներ ձգելով, պատերից ասես անջատում-թեթևացնում է գմբեթածածկի ցածրամած ու միապաղաղ գոցվող թաղերի տեսողական ծանրությանը։
Գլխատան մասը աննախադեպ խոշոր չափեր ունի՝ 2,1 մ բացվածք և 1,7 մ խորություն։
Ապարանքը հիմնականում կառուցված է սպիտակավուն գույնի կոպտատաշ որձաքարից, սրբատաշ են միայն մուտքերի և խորշերի եզրամասերն ու կամարները։ Կանգուն գլխատան ներսում պատերի ու գմբեթաթաղի քարերը ծխից սևացել են, երդիկանցը փոքր-ինչ քանդվել-լայնացել է։ Պատերի ու պարիսպի հաստությունը 1,2 մ է, զույգ բուխարիների մասում՝ 2,2մ։
Ավետարանոցի պալատական համալիրը բնաագավառի պատմության մեջ մեծ ճանաչողական արժեք է ոչ միայն երեք ապարանքներից բաղկացած իր եզակի կազմով, այլև դրանցից մեկի մեջ հազվագյուտ երկու, իսկ մյուսում՝ աննախադեպ երեք գլխատների առկայությամբ։


== Ծանոթագրություններ ==
Շկուրատովսկի գյուղական խորհուրդ (Բելոպոլսկի շրջան)

Շկուրատովսկի գյուղական խորհուրդ  (ուկրաիներեն՝ Шкуратівська сільська рада), Ուկրաինայի Սումիի մարզի Բելոպոլսկի շրջանում։
2001 թվականի տվյալներով Շկուրատովսկի գյուղական խորհրդում բնակվում էր 920 մարդ։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Թեոդոր

Թեոդոր, հունական ծագումով Թեոդորոս անվան անգլերեն (գրվում է՝ Theodore) և գերմաներեն (գրվում է՝ Theodor) համարժեքն է։


== Կրողները ==


=== Անգլիական ===
Թեոդոր Դրայզեր (Theodore Dreiser, 1871-1945 թթ.)` ամերիկացի գրող
Թեոդոր Շուլց (Theodore William Schultz, 1902-98 թթ.)` ամերիկացի տնտեսագետ ՆՄ1979
Թեոդոր Ռուզվելտ (Theodore Roosevelt Jr., 1858-1919 թթ.)` ամերիկացի տնտեսագետ պատմաբան և քաղաքական գործիչ


=== Գերմանական ===
Թեոդոր Կոխեր (Theodor Kocher, 1841-1917 թթ.)` շվեյցարացի վիրաբույժ
Թեոդոր Կուրցիուս (Theodor Curtius, 1857-1928 թթ.)` գերմանացի քիմիկոս
Թեոդոր Մոմզեն (Theodor Mommsen, 1817-1903 թթ.)` գերմանացի պատմաբան
Թեոդոր Շվան (Theodor Schwan, 1810-82 թթ.)` գերմանացի կենսաբան


=== Շվեդական ===
Թեոդոր Սվեդբերգ (The Svedberg, 1884-1971 թթ.)` շվեդ ֆիզիկոս և քիմիկոս ՆՄ1926


=== Լեհական ===
Թեոդոր Աքսենտովիչ ( Teodor Axentowicz, 1859 թ. Բրաշով, Ռումինիա-1938 թ. Կրակով, Լեհաստան)` հայկական ծագումով լեհ նկարիչ


=== Այլ ===

Թեոդոր Հերցլ ( Herzl Tivadar, 1860-1904 թթ.)` հրեա ծագումով ավստրա-հունգարացի լրագրող


== Ծանոթագրություններ ==
Պավել Պավել

Պավել Պավել (չեխ․՝ Pavel Pavel, մարտի 11, 1957(1957-03-11), Ստրակոնիցե), չեխ ինժեներ, փորձարար-հնագետ, Զատկի կղզու հետազոտող։


== Կենսագրություն ==
Ծնվել է 1957 թվականին Ստրակոնիցեում։ Ավարտել է Պլզենի համալսարանի էլեկտրատեխնիկական ֆակուլտետը։ Մեծ ճանաչում է ձեռք բերել այն բանից հետո, երբ բացահայտել է եղանակը, որով Զատկի կղզու բնակիչները տեղաշարժել են քարե հսկայական արձանները` մոաիները։ 1982 թվականին Պավելը նման փորձ է կատարել Չեխիայի հարավում։ 1986 թվականին նորվեգացի նշանավոր հետազոտող Թուր Հեյերդալի հետ կրկնել է իր այդ փորձը հենց կղզում ` ապացուցելով նախկինում առաջ քաշած վարկածը։
Պավելի ենթադրությամբ քանդակները տեղափոխել են կանգնած` ճոճելով ու շրջելով դրանք ոտքից ոտք։ Այդպես հնարավոր է եղել փոքրաթիվ մարդկանցով տեղարժել հսկայական քանդակները։ Չեխիայի հարավում գտնվող Ստրակոնիցե քաղաքի իր տանը Պավելը պատրաստել է տվել 12 տ կշռող քանդակի մանրակերտը և բարեհաջող կատարելով փորձը` հաստատել է իր վարկածը։ Դրանից հետո Թուր Հեյերդալը նրան հրավիրել է իր արշավախումբ, որի կազմում Պավելը հայտնվել է Զատկի կղզում։ Այստեղ գիտափորձը կրկնել են արդեն 6.5 մ բարձրությամբ և 10 տ քաշով բնօրինակ քանդակով։ Քանդակը «քայլել» է 17 բնիկների օգնությամբ։
Թուր Հեյերդալի մահից հետո Պավել Պավելը կազմակերպել է մի քանի գիտարշավ Զատկի կղզի` շարունակելով կղզու մշակութային ժառանգության ուսումնասիրությունը։ Օգտագործելով համանման աշխատանքների կազմակերպման իր հմտությունները` նա եզրակացրել է, որ, օրինակ` Բաալբեկի 800 տոննայանոց քարերը ամենահասարակ տեխնոլոգիայով տեղափոխելու համար կպահանջվի 158 մարդու աշխատանք։
1989 թվականի Թավշյա հեղափոխությունից հետո Պավելը` որպես Քաղաքացիական դեմոկրատական կուսակցության անդամ, փորձել է զբաղվել քաղաքական գործունեությամբ` երկու անգամ առաջադրելով իր թեկնածությունը Չեխիայի Հանրապետության Սենատի ընտրություններում, սակայն երկու դեպքում էլ պարտություն է կրել 2002 թվականին սոցիալ-դեմոկրատ Պավել Ռիշետսկուց, 2003 թվականին` քրիստոնյա դեմոկրատ Յոզեֆ Կալբաչից։


== Ծանոթագրություններ ==


== Գրականություն ==
Pavel Pavel: Rapa Nui Archived 2014-09-29 at Archive.is, České Budějovice, 1989.
Jaroslav Malina, Pavel Pavel: Jak vznikly největší monumenty dávnověku (How the largest ancient monuments had been built), Prague 1994, ISBN 80-205-0211-4.


== Արտաքին հղումներ ==
Պավել Պավելի` Զատկի կղզի կատարած գիտարշավի մասին հոդված(չաշխատող հղում)
Զատկի կղզու քայլող մոաին
Սանտանա դու Իպանեմայի գավառ

Սանտանա դու Իպանեմայի (պորտ.՝ Microrregião de Santana do Ipanema), գավառ Բրազիլիայում, մտնում է Ալագոաս նահանգի Սերտանի մարզի կազմի մեջ։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Կարնեյրուս
Դոյս Ռիաշուս
Մարավիլյա
Օրու Բրանկու
Պալեստինա
Պոսու դաս Տրինշեյրաս
Պան դի Ասուկար
Սանտանա դու Իպանեմա
Սենադոր Ռույ Պալմեյրա
(557) Վիոլետա

(557) Վիոլետա (անգլ.՝ Violetta), աստերոիդ աստերոիդների հիմնական գոտում։ Հայտնաբերվել է 1905 թվականի հունվարի 26-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,442868 ա. մ., առավելագույնը մոտենում է 2,2008 ա. մ. հեռավորության վրա և հեռանում 2,6849 ա. մ.։ Արեգակի շուրջ մեկ ամբողջական պտույտ է կատարում 1394,6 երկրային օրվա ընթացքում, իր ուղեծրով շարժվելով միջինում 0,258139 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(557) Վիոլետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (32901-33000)

Աստերոիդների ցանկ (32801-32900)  • Աստերոիդների ցանկ  • Աստերոիդների ցանկ (33001-33100)
 Աստերոիդների ցանկ (32801-32900)  • Աստերոիդների ցանկ  • Աստերոիդների ցանկ (33001-33100)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Գայ Փիրս

Գայ Էդուարդ Փիրս (անգլ.՝ Guy Edward Pearce, հոկտեմբերի 5, 1967(1967-10-05), Իլի, Քեմբրիջշիր, Քեմբրիջշիր, Անգլիա, Միացյալ Թագավորություն), անգլիացի դերասան և երաժիշտ, որն ապրել և մեծացել է Ավստրալիայում։ Հանդիսատեսին հայտնի է «Ոչ մի արգելքի չնայելով», «Պրոմեթեյ», «Թագավորը խոսում է», «Լոս Անջելեսի գաղտնիքները» և «Անապատի թագուհի Պրիսցիլայի արկածները» ֆիլմերից։


== Ֆիլմագրություն ==


=== Դերակատարումներ ===


== Ծանոթագրություններ ==
Նովոյաուշևո (գյուղ, Մեչետլինսկի շրջան)

Անվան այլ կիրառումների համար տե՛ս՝ ՆովոյաուշևոՆովոյաուշևո (ռուս.՝ Новояушево, բաշկիրերեն՝ Яңы Яуыш), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 518 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կերենսիա

Կերենսիա (պորտ.՝ Querência), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Մտնում է Կանարանայի գավառի կազմի մեջ։ Բնակչությունը կազմում է 10 682 մարդ՝ 2007 թվականի տվյալներով։ Գրավում է 17 850,249 կմ2 տարածք։ Բնակչության խտությունը կազմում է՝ 0,6 մարդ/կմ2։


== Պատմություն ==
Քաղաքը հիմնադրվել է 1991 թվականի դեկտեմբերի 19-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 190.112.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 20.090,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,750 (տվյալները ՄԱԿ-ի զարգացման ծրագրի)։


== Պատկերասրահ ==

		


== Արտաքին հղումներ ==
Տեղեկություններ Կերենսիայի մասին Archived 2019-01-26 at the Wayback Machine.
Պենտեն

Պենտեններ, C5H10 բանաձևն ունեցող ալկեններ։


== Կառուցվածք ==
Յուրաքանչյուր պենտեն պարունակում է մեկ կրկնակի կապ իր մոլեկուլային կառուցվածքում։ Գոյություն ունեն այս դասին պատկանող 6 իզոմեր միացություններ, այդ թվում նաև ցիս- և տրանս- իզոմերները՝

պենտեն-1 (α-ամիլեն) CH2=CH-CH2-CH2-CH3
Ցիս-պենտեն-2 (Ցիս-β-ամիլեն) CH3-CH=CH-CH2-CH3
Տրանս-պենտեն-2 (Տրանս-β-ամիլեն) CH3-CH=CH-CH2-CH3
2-մեթիլբութեն-1 (γ-իզոամիլեն) CH2=C(CH3)-CH2-CH3
3-մեթիլբութեն-1 (α-իզոամիլեն) CH2=CH-CH(CH3)-CH3
2-մեթիլբութեն-2 (β-իզոամիլեն) CH3-CH=C(CH3)-CH31-պենտենը և 2-պենտենը իրարից տարբերվում են առաջին կամ երկրորդ C-C կրկնակի կապիդիրքից։ 1-պենտենը հանդիսանում է α-օլեֆին։


== Հատկություններ ==
Պենտենները ցածր եռման ջերմաստիճան ունեցող հեղուկներ են, ջրում չեն լուծվում, բայց լուծվում են օրգանական լուծիչներում։ Հալման ջերմաստիճանը -168,5 °C ից (3-մեթիլբութեն-1) մինչև -137,56 °C է (2-մեթիլբութեն-1), եռման ջերմաստիճանը տատանվում է 20,06 °Cից (3-մեթիլբութեն-1) մինչև 38,57 °Cի սահմաններում (2-մեթիլբութեն-2)։ Պենտեններն ունեն ալկեններին բնորոշ բոլոր հատկությունները։


== Ստացում ==
Առավել հաճախակի ձևավորվում է որպես երկրորդային վերջանյութ նավթի ջերմային կամ կատալիտիկ կրեկինգի արդյունքում կամ որպես երկրորդային վերջանյութ էթիլենի կամ պրոպենի ածխածնային խառնուրդից ջերմային կրեկինգի արդյունքում։
1-պենտենը ոչ հաճախ, բայց հանդիպում է խառնուրդի տեսքով և այդ պատճառով միշտ շփոթում են այլ ածխաջրածինների հետ։
Իզոբութանով ալկիլացման միջոցով հնարավոր է ստանալ 1-պենտեն, որի միակ կոմերցիոն արտադրողը հանդիսանում է հարավ-աֆրիկյան Sasol Ltd նավթաքիմիական ընկերությունը, որն այն ստանում է հանելով չմաքրված նավթից, Ֆիշեր-Տրոպշայի սինթեզի գործընթացով։
Լայոշ Բիրո

Լայոշ Բիրո (հունգարերեն՝ Lajos Bíró, ծնյալ  Լայոշ Բլաու (Lajos Blau, օգոստոսի 22, 1880(1880-08-22), Վիեննա, Ավստրո-Հունգարիա - սեպտեմբերի 9, 1948(1948-09-09), Լոնդոն, Միացյալ Թագավորություն), 20-րդ դարի հունգարացի վիպասան, թատերագիր, սցենարիստ, ով 1920-ական թվականների սկզբից մինչև 1940-ական թվականների վերջը տասնյակ կինոնկարների սցենարներ է գրել։ Ծնվել է Օրադյայում (նախկին Ավստրո-Հունգարիա, ներկայումս՝ Ռումինիա), երիտասարդ տարիքում տեղափոխվել է Ավստրիա, այնուհետև՝ Մեծ Բրիտանիա, որտեղ աշխատել է իր համերկրացի Ալեքսանդր Կորդայի հիմնադրած London Film Productions ֆիրմայում որպես գլխավոր սցենարիստ՝ շատ դեպքերում համագործակցելով փորձառու մեկ այլ սցենարիստի՝ Արթուր Վիմպերիսի հետ։ 1929 թվականին Լայոշ Բիրոն առաջադրվել է «Լավագույն կինոսցենարի համար» անվանակարգում ամերիկյան կինոակադեմիայի մրցանակով պարգևատրման՝ «Վերջին հրամանը» («The Last Command») կինոնկարի սցենարի համար, բայց մրցանակը շնորհվել է մեկ այլ ֆիլմի սցենարի։
Լայոշ Բիրոն մահացել է 1948 թվականի սեպտեմբերի 9-ին, Լոնդոնում, ինֆարկտից։ Թաղվել է Հյուսիսային Լոնդոնի Հեմսթեդ գերեզմանատան հյուսիսային հատվածում։
Ստեղծագործական վաղ շրջանում Լ. Բիրոն գրել է հունգարերեն, Անգլիա տեղափոխվելուց հետո անցել է անգլերենով ստեղծագործելուն։ Մասնավորապես՝ հունգարերենով գրել է մեկ վեպ՝ A bazini zsidók («Բազինիի հրեաները», 1921 թ.) և մեկական արարվածով վեց թատերգություն, որոնք 1945 թվականին մեկ գրքով լույս են ընծայվել նաև անգլերեն թարգմանությամբ, *God's and Kings խորագրով։


== Ֆիլմագրության ընտրանի ==
Արքայազնը և աղքատը/ The Prince and the Pauper (1920)
Ողբերգություն Հաբսբուրգների արքայատոհմում / Tragedy in the House of Habsburg (1924)
Արգելված դրախտ / Forbidden Paradise (1924)
Եվայի գաղտնիքը / Eve’s Secret (1925)
Ամենայն մարմնականի ճանապարհը / The Way of All Flesh (1927)
Վերջին հրամանը / The Last Command (1928)
Դեղին շուշաններ / Yellow Lily (1928)
Գիշերապահներ / Night Watch (1928)
Ուրվականներով տունը / The Haunted House (1928)
Ամբողջ աշխարհի կանանց / Women Everywhere (1930)
Մայքլն ու Մերին / Michael and Mary (1931)
Ծաեռայություններ կանանց համար/ Service for Ladies (1932)
Հենրիխ 8-րդի անձնական կյանքը / The Private Life of Henry VIII (1933)
Եկատերինա Մեծը / Catherine the Great (1934)
Դոն Ժուանի անձնական կյանքը / The Private Life of Don Juan (1934)
Ալվան ծաղիկը / The Scarlet Pimpernel (1934)
Ուրվականն արևմուտք է գնում / The Ghost Goes West (1935)
Ռեմբրանդտ/ Rembrandt (1936)
Հրաշագործը / The Man Who Could Work Miracles (1936)
Մռայլ ճամփորդություն / Dark Journey (1937)
Ասպետն առանց զրահի  / Knight Without Armour (1937)
Տիկին x-ի ամուսնալուծությունը / The Divorce of Lady X (1938)
Թմբուկը / The Drum (1938)
Չորս փետուր / The Four Feathers (1939)
Բաղդադցի գողը / The Thief of Bagdad (1940)
Չորս դամբան՝ Կահիրեի ճամփին / Five Graves to Cairo (1943)
Թագավորական սկանդալ / A Royal Scandal (1945)
Կատարյալ ամուսինը / An Ideal Husband (1947)


== Ծանոթագրություններ ==


== Արտաքին հղումներ ==
Լայոշ Բիրո (անգլ.) Internet Movie Database կայքում
Արաուկանյան պատերազմ

Արաուկանյան պատերազմ (իսպ.՝ Guerra de Arauco), իսպանական կայսրության մեջ մտնող Չիլիի թագավորության կրեոլյան բնակչության և մապուչեների (նաև ուիլիչեներ, պիկունչեներ, կունկոներ) միջև շարունակական պատերազմ։
Մարտական գործողությունների թատերաբեմը տարածվել է Մատակիտո գետից մինչև Ռելոնկավիի ծոցը, իսկ հիմնական գործողությունները տեղի են ունեցել Կոնսեպսիոն քաղաքի և Բիո Բիո ու Արաուկանիա շրջանների միջև։
Այս պատերազմները շարունակվել են գրեթե երեք հարյուրամյակ՝ 1536 թվականից մինչև Չիլիի անկախության հռչակումը։ Գործողությունները տեղի են ունեցել տարբեր ինտենսիվությամբ։ Հետագայում արաուկանյան պատերազմը շարունակվեց չիլիցիների և մապուչեների միջև, որն առավել հայտնի է որպես «Արաուկանիայի հաշտեցում»։


== Ծանոթագրություններ ==


== Արտաքին հղումներ ==
«DON ALONSO DE ERCILLA Y ZÚÑIGA. “LA ARAUCANA”»։ Արխիվացված օրիգինալից 2013-01-08-ին։ Վերցված է 2017-08-21
Նիքլաս Շթարք

Նիքլաս Շթարք (գերմ.՝ Niklas Stark, ապրիլի 14, 1995, Այշի Նոյշթաթ, Գերմանիա), գերմանացի ֆուտբոլիստ, կիսապաշտպան։ Հանդես է գալիս գերմանական «Հերթա»-ի և Գերմանիայի երիտասարդական հավաքականի կազմում։


== Ակումբային կարիերա ==
Շթարքն իր կարիերան սկսել է գերմանական «Նյուռնբերգ»-ի կազմում։ Թիմի կազմում իր նորամուտը նշել է 2013 թվականի ապրիլի 27-ին՝ «Հոֆֆենհայմ 1899»-ի դեմ խաղում։ 2013/14 մրցաշրջանի ընթացքում Շթարքը հանդիպումներ է անցկացրել թե՛ հիմնական, թե՛ երիտասարդական թիմի կազմում։ 2014/15 մրցաշրջանի ընթացքում հիմանական թիմի կազմում Նիքլաս Շթարքը մասնակցել է 26 հանդիպման՝ դառնալով 2 գոլի հեղինակ։ 2015 թվականի օգոստոսի 24-ին Շթարքը տեղափոխվել է «Հերթա»։


== Միջազգային կարիերա ==
2014 թվականից Շթարքը հանդես է գալիս Գերմանիայի երիտասարդական հավաքականի կազմում։ Նա նաև հավաքականի ավագն է։


== Վիճակագրություն ==


== Ձեռքբերումներ ==
Եվրոպայի չեմպիոն (Մ-21) - 2017
Ֆրից Վալտերի մեդալակիր - 2014


== Ծանոթագրություններ ==


== Արտաքին հղումներ ==
Պաշտոնական կայքը(գերմ.)
Պրոֆիլը transfermarkt.com կայքում(անգլ.)
Կանտուս (գետ)

Կանտուս , գետ Ռուսաստանում, հոսում է Կեմերովոյի հանրապետությունում։ Գետաբերանը տեղակայված է Տայաս գետի աջ ափին՝ 14 կմ հեռավորության վրա։ Գետի երկարությունը կազմում է 20 կմ։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է։ Գետի գետային ավազանը Տոմ գետն է։


== Ծանոթագրություններ ==
1801

1801 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1801 թվականն է, 
XIX դարի 1-րդ տարին։


== Դեպքեր ==
Հունվարի 1 - Իռլանդիան և Մեծ Բրիտանիան միավորվեցին, ստեղծելով Մեծ Բրիտանիայի և Իռլանդիայի միացյալ թագավորություն։


== Ծնունդներ ==


== Մահեր ==
Newsarmenia.am

AMI "Novosti-Armenia" միջազգային լրատվության գործակալությունը մասնագիտացած է լրատվական և վերլուծական նյութերի պատրաստման և տարածման գործում։ Կայքը տալիս է լրատվական տեղեկություններ Հայաստանի ու Լեռնային Ղարաբաղի հասարակական, քաղաքական և տնտեսական իրադարձությունների մասին։ Այն նաև իր ուշադրության կենտրոնում է պահում միջազգային կարևոր իրադարձությունները, խնդիրներն ու զարգացումները։
AMI "Novosti-Armenia" կայքի հիմնական բովանդակությունն է.
Lուրեր Հայաստանից, Լեռնային Ղարաբաղից և աշխարհից
Թարմ լրահոս 2 լեզվով՝ հայերեն, ռուսերեն
Հարցազրույցներ, վերլուծություններ, մեկնաբանություններ2016 թ. փետրվարի դրությամբ կայքն ունի օրական մոտ 20 000 այցելու։


== Ծանոթագրություններ ==
Տեփանյան

Տեփանյան, հայկական ազգանուն, առաջացել է Ստեփան, Տեփան  բառերից։


== Ազգանունը կրողներ ==


== Տես նաև ==
Ստեփանյան
Տեպանյան


== Ծանոթագրություններ ==
Փողաշուշան

Փողաշուշան, կալա ռիխարդիա, (լատ.՝ Calla), նվիկազգիների ընտանիքի բազմամյա պալարավոր խոտաբույսերի ցեղ։ 
Տարածված է Նոր Զելանդիայում, կենտրոնական և հարավային Եվրոպայում, Հյուսիսային Ասիայում, Կանադայում, ԱՄՆ-ում։


== Կենսաբանական նկարագիր ==
Տերևներն արմատամերձ են, երկարակոթուն, սրտաձև, փայլուն կանաչ։ Ծաղկաբույլը կողր է՝ կազմված բազմաթիվ մանր, դեղին, երբեմն՝ բաց դեղնավունից կարմրավուն ծաղիկներից՝ շրջապատված տերևային ծագում ունեցող ճերմակ, ձագարանման տերևաթիկնոցով։ Պտուղը հյութալի, կարմիր հատապտուղ է։ ՀՀ-ում ջերմատնային պայմաններում մշակվում է հիմնականում փողաշուշան ճահճայինը (C. palustris)։ Խիստ խոնավասեր է։ Բազմանում է պալարներով, թփերի բաժանումով և սերմերով։ Գեղազարդիչ է։


== Նշանակություն ==
Կալա ծաղիկը շատ տարածված է իր գրավչության և գեղեցկության շնորհիվ։ Այն պատկանում է այն ծաղիկների խմբին, որն ունի բացառիկ ձև և գույների բազմազանություն, կանաչ, վարդագույն, մանուշակագույն, դեղին և այլն։ Նրա հայրենիքը Հարավային Աֆրիկան է։ Անկախ ծագումից նա ունի հատուկ արտաքին տեսք։
Որպես կիսաճահճային բույս՝ աճման ընթացքում պահանջում է մեծ քանակությամբ խոնավություն, սակայն հանգստի շրջանում ջրելն աստիճանաբար պետք է դանդաղեցնել մինչև 10 օրը մեկ անգամ։


== Բազմացում ==
Կալլան բազմացվում է թփիկի բաժանմամբ և սերմերով։ Սերմերը ցանում են աշնանը, իսկ թփիկներով բազմացվում են գարնանը։ Կալան մոտ 200 տարի է, որ տարածվել է Եվրոպայում։


== Գեղարվեստական գրականության մեջ ==
Մորախոտ։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 18-20։


== Գրականություն ==
Гиляров М. С. Биологический энциклопедический словарь. — М.։ Советская энциклопедия, 1986. — С. 54б.
Губанов И. А. и др. 304. Calla palustris L. — Белокрыльник болотный // Иллюстрированный определитель растений Средней России. В 3 т. — М.։ Т-во науч. изд. КМК, Ин-т технолог. иссл., 2002. — Т. 1. Папоротники, хвощи, плауны, голосеменные, покрытосеменные (однодольные). — С. 408. — ISBN 8-87317-091-6.


== Ծանոթագրություններ ==


== Արտաքին հղումներ ==
Белокрыльник в Энциклопедии декоративных садовых растений
Белокрыльник на сайте USDA NRCS(անգլ.)
Go Botany, New England Wild Flower Society, Calla palustris  Archived 2014-08-19 at the Wayback Machine.
Missouri Gardening, plant finder, Gardening Help
North Carolina State University Cooperative Extension
Lilies Water Gardens
Connecticut Botanical Society, Wild Calla (Water Arum) Archived 2013-05-31 at the Wayback Machine.
Minnesota Wildflowers
University Botanic Gardens at Ljubljana
Կանևկա (գյուղ, Վոլոչիսկի շրջան)

Անվան այլ կիրառումների համար տե՛ս՝ Կանևկա (այլ կիրառումներ)Կանևկա (ուկրաիներեն՝ Канівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Կանևկա գյուղում բնակվում էր 245 մարդ։ Բնակավայրը զբաղեցնում է 0,45 կմ² տարածք։ Բնակչության խտությունը կազմում էր 544,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիտի (այլ կիրառումներ)

Կիտի, կարող է վերաբերել՝

Կիտի - գյուղ Կիպրոսի Հանրապետության հարավում՝ Լառնակայի շրջանում
Կիտի - գետ Ռուսաստանում
Վալե դի Մադալոնի

Վալե դի Մադալոնի (իտալերեն՝ Valle di Maddaloni), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 2556 մարդ։ Բնակչության խտությունը կազմում է 256 մարդ/կմ²։ Զբաղեցնում է 10 կմ² մակերես տարածք։ Փոստային ինդեքս՝ 81020, հեռախոսային կոդ՝ (+39) 0823։
Կոմունայի հովանավորն է Հռոմի Սուրբ Պանկրատիոս։ Տոնը նշվում է մայիսի 26-ին։
Իրատես

«Իրատես», հայկական հասարակական-քաղաքական թերթ։ Լույս է տեսել Երևանում, 2008 թվականի հունիսի 3-ից մինչև 2020 թվականին դեկտեմբերի 25-ը։ Հրատարակող հիմնադիր՝ «Տեսակետ» ՍՊԸ։ Մինչև 2010 թվականի հուլիսի 8-ը թերթը կոչվել է «Իրավունքը de facto», այնուհետև մինչև 2016 թվականը՝ «Իրատես de facto»։ «Իրատես» անվամբ լույս է տեսել 2016 թվականի մարտի 1-ից։
2011 թվականի մարտից մինչև 2015 թվականը թերթը թղթակցական կետ ուներ Չինաստանում (Շանհայ), որի ղեկավարն էր թերթի լրագրող Սուսաննա Պողոսյանը։ 2012 թվականի սեպտեմբերից թերթը թղթակցական կետ է ունեցել Արաբական Միացյալ Էմիրությունների մայրաքաղաք Աբու Դաբիում, որի ղեկավարն էր լրագրող Համասփյուռ Գրիգորյանը։


== Ընդհանուր տեղեկություններ ==
Լույս տեսնելու օրերը՝ երեքշաբթի և ուրբաթ
Ձևաչափը՝ A3
Էջերի քանակը՝ 12 (երեքշաբթի) և 16 (ուրբաթ)
Տպաքանակը՝ 3500
Գույները՝ սև-սպիտակ, առաջին, վերջին էջերը (ուրբաթ՝ նաև 8-րդ և 9-րդ էջերը)՝ լրացուցիչ գույնով
Թերթի ուղղվածությունը՝ Հայաստանի և այլ երկրների քաղաքական, սոցիալական, տնտեսական, ֆինանսական, մշակութային, մարզական կյանքին վերաբերող վերլուծականներ, հարցազրույցներ, հոդվածներ, լուրեր։


== Խմբագրակազմ ==
Գլխավոր խմբագիր՝ Փիրուզա Մելիքսեթյան
Գլխավոր խմբագրի տեղակալ՝ Լիլի Մարտոյան
Գեղարվեստական խմբագիր՝ Նիկոլայ Մանուկյան (ՆԻԿՕ)
Գովազդային խմբագիր՝ Վաչագան Մելիքսեթյան


=== Լրագրողներ ===
Կարմեն Դավթյան
Անահիտ Ադամյան
Ռուզան Խաչատրյան
Արմինե Սարգսյան
Լիլիթ Գրիգորյան
Ժասմեն Վիլյան
Սևակ Վարդումյան
Համասփյուռ Գրիգորյան


== Մշտական հեղինակներ ==
Սերգեյ Շաքարյանց (քաղաքական վերլուծաբան)
Կարինե Ռաֆայելյան
Սոկրատ Հովսեփյան
Մեհրուժան Բաբաջանյան
Մարտին Հուրիխանյան
Խաչատուր Դադայան
Ռուբեն Հայրապետյան (Մոսկվա)


== Մշտական խորագրեր ==
Հարցազրույց
Վերլուծություն
Անցուդարձ
Լուրեր
Ամբիոն
Դեմքեր
«Ասում են…»
«Այսպես խոսեց…»
«Հայարան»
Հոգևոր
Աստվածաշունչ մատյանից
Աղոթարան
«Աստծո կանչը»
Խոսափող
«…Եվ ոչ միայն մշակույթի մասին»
Սխալվելու իրավունքով
ՔաղաքակրՏություն
«Իրատեսի» փոստից
Մշակույթ
Մարզական
Նկարչի կսմիթ
Խաչբառ


== Արտաքին հղումներ ==
Պաշտոնական կայքէջ


== Ծանոթագրություններ ==
Էս Բորդես

Էս Բորդես (իսպ. Es Bòrdes, բասկ. Es Bordes), մունիցիպալիտետ Իսպանիայում։ Համալրում է Լեյդա պրովինցիան և մտնում Կատալոնիա Ինքնավար մարզի կազմի մեջ։ Մունիցիպալիտետը մտնում է Վալ դ՛Արան շրջանի կազմում։ Կազմած տարածքը՝ 21,55 քառ. կիլոմետր է, իսկ բնակչությունը 245 մարդ (2010 թվականի տվյալներ)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Սուսկայոլ

Սուսկայոլ (ռուս.՝ Суськаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վուկտիլ գետի աջ ափին՝ 42 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061661
Կոդը ըստ հիդրոլոգիական հետազոտության (ՌԴ) — 103006166
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Դավիդ Կոնչա

Դավիդ Կոնչա (իսպ.՝ David Concha Salas, նոյեմբերի 20, 1996, Սանտանդեր), իսպանացի հարձակվող, ով վարձավճարով հանդես է գալիս «Նումենսայում»։


== Ակումբային կարիեռրա ==


=== «Ռեալ Սոսիեդադ» ===
2015 թվականին Դավիդը պայմանագիր է կնքել իսպանական «Ռեալ Սոսիեդադի» հետ։


=== «Նումենսա» ===
2015 թվականի օգոստոսին վարձավճարով տեղափոխվել է «Նումենսա»։ Թիմի կազմում արդեն անցկացրել է 10 հանդիպում։


== Միջազգային հավաքական ==
Իսպանաիայի Մ19 հավաքականի հետ մասնակցել է Եվրոպայի երիտասարդական առաջնությանը, որտեղ Իսպանիայի հավաքականը հաղթանակ է տոնել։


== Ձեռքբերումներ ==
Եվրոպայի չեմպիոն(Մ19) - 2015


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Ռոբերտ Ֆերգյուսոն

Ռոբերտ Ֆերգյուսոն (անգլ.՝ Robert Fergusson, սեպտեմբերի 5, 1750(1750-09-05)[…], Էդինբուրգ, Շոտլանդիա, Մեծ Բրիտանիայի թագավորություն - հոկտեմբերի 16, 1774(1774-10-16)[…], Էդինբուրգ, Շոտլանդիա, Մեծ Բրիտանիայի թագավորություն), շոտլանդացի քնարերգու բանաստեղծ։ Նրա վերապրած բանաստեղծություններից շատերը տպագրվել են 1771 թվականից Ուոլտեր Ռուդիմանի շաբաթական ամսագրում։


== Կենսագրություն ==
Ռոբերտ Ֆերգյուսոն ծնվել է Կեպ-էնդ-Կլոուզում։ Նրա ծնողները ծնունդով Աբերդինշիրից են եղել, իրենց ողջ մնացած երեխաներից երրորդն է եղել։ Ֆերգյուսոնը իր պաշտոնական կրթությունը ստացել է քաղաքի ավագ դպրոցում, ապա՝ Դանդիի ավագ դպրոցում։ 1765 թվականի սեպտեմբերին նա ընդունվել է Սենտ-Էնդրյուսի համալսարան։ Ռոբերտին հռետորաբանություն է դասավանդել տրամաբանության պրոֆեսոր Ռոբերտ Ուոտսոնը, որի դասախոսությունները վերաբերվել են անգլիական գրականությանը։ Բանաստեղծին հաջողվել է լավ մաթեմատիկա սովորել Ուիլյամ Ուիլկի շնորհիվ։ Թողնելով բժշկական և աստվածաբանական ֆակուլտետները՝ նա աշխատել է որպես գրագիր իրավաբանական գրասենյակում։


== Ստեղծագործություն ==
Ֆերգյուսոնի ստեղծագործություններն առաջին անգամ տպագրվել են 1773 թվականի սկզբին։ Չնայած կարճատև կյանքին, նրա գործունեությունը մեծ ազդեցություն է ունեցել Ռոբերտ Բըրնսի վրա։ Նրա բանաստեղծությունները գրվել են շոտլանդական բարբառով, որոնք տվել են աշխույժ, հումորով լի, Էդինբուրգի քաղաքային կյանքի էսքիզները։ Դրանց մոտ են դրվել նաև կենդանիների մասին նրա ջերմ բանաստեղծությունները, ինչպես նաև գյուղացու կյանքի ներդաշնակ պատկերումը անգլ.՝ The Farmer's Ingle: Ֆերգյուսոնի պոեզիան նրա հայտնի կրտսեր հայրենակից Ռոբերտ Բըրնսի իմիտացիայի առարկան է եղել։ Ֆերգյուսոնի կյանքը կարճ է տևել։ Այն եղել է խորհրդավոր իրադարձություններով ու շրջադարձերով լի, որը հիմք է ծառայել հետագա սերունդների գրականագետների համար դասակարգել նրան որպես 18-րդ դարի անիծված բանաստեղծ։


== Մահ ==
Ֆերգյուսոնի առողջությունը վատթարացել է հարբեցողության պատճառով և նա մահացել է հոգեբուժարանում տեղի ունեցած դժբախտ պատահարից։


== Ծանոթագրություններ ==


== Աղբյուրներ ==
[Red.: Friedemann Bedürftig] (c 1990)։ «Enzyklopädie des Wissens Bd. 5. Gy - Ke»։ Վերցված է 2021-07-17 


== Արտաքին հղումներ ==
Роберт Фергюссон
Քվելեթուբան

Քվելեթուբան (վրաց.՝ ქველეთუბანი), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 108 մարդ։


== Ծանոթագրություններ ==
Ասկինո (գյուղ, Ասկինսկի շրջան)

Անվան այլ կիրառումների համար տե՛ս՝ ասկինոասկինո (ռուս.՝ А́скино, բաշկիրերեն՝ Асҡын), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2002 թվականին գրանցված տվյալներով կազմում էր 6900 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նատալյա Թեմուրյանց

Նատալյա Արմենակի Թեմուրյանց ( ուկրաիներեն՝ Наталiя Арменакiвна Темур'янц ; 1944 - 2017 ) — ռուս և ուկրաինացի գիտնական, ֆիզիոլոգ և կենսաբան; կենսաբանական գիտությունների դոկտոր, պրոֆեսոր, Ղրիմի գիտությունների ակադեմիայի անդամ։
Հեղինակ է ավելի քան 350 հրապարակումների, 12 մենագրությունների և մի քանի արտոնագրերի   ; Ղրիմի մագնիտոկենսաբանության դպրոցի ղեկավար։


== Կենսագրություն ==
Ծնվել է 1944 թվականի հոկտեմբերի 31-ին Սիմֆերոպոլում։


=== Կրթություն ===
1968 թվականին ավարտել է Ղրիմի պետական բժշկական ինստիտուտի (այժմ ՝ Ս. Ի. Գեորգիևսկու անվան բժշկական ակադեմիա ) մանկաբուժական ֆակուլտետը։ 1972 թվականին նույն համալսարանում պաշտպանել է թեկնածուական ատենախոսություն՝ «Կենդանիների ծայրամասային արյան մեջ լեյկոցիտների նյութափոխանակության որոշ ցուցանիշների վրա ծայրահեղ ցածր հաճախականության թույլ էլեկտրամագնիսական դաշտերի ազդեցությունը» թեմայով։ 1989 թվականին ԽՍՀՄ ԳԱ բարձր նյարդային գործունեության և նեյրոֆիզիոլոգիայի ինստիտուտում պաշտպանել է դոկտորական ատենախոսություն «ոչ իոնացնող ճառագայթման գործողությանը հարմարվելու նյարդային և հումորային մեխանիզմներ»։ թեմայով։


=== Գործունեություն ===
1971 թվականից՝ ասիստենտ, դոցենտ, իսկ 1990-2017-ին՝ Սիմֆերոպոլի Մ․Վ․Ֆրունզեյի անվան պետական համալսարանի մարդու և կենդանիների ֆիզիոլոգիայի ամբիոնի պրոֆեսոր( Վ. Ի. Վերնադսկու անվան Տավրիկյան ազգային համալսարան)։ 1991 թվականին Նատալյա Թեմուրյանցին շնորհվեց պրոֆեսորի գիտական կոչում։
Եղել է կենսամետերոլոգների միջազգային միության, Ուկրաինական բիոֆիզիկական և ֆիզիոլոգիական ընկերությունների, Եվրոպական և Ամերիկյան կենսաէլեկտրամագնիսական ընկերությունների անդամ։ Նա խմբագրել է «Վ․Ի․Վերնանդսկու անվան Տավրիկյան անվան ազգային համալսարանի գիտական նշումներ» գիտական շարքը, «Շրջանների աշխարհաքաղաքականություն և էկոգեոդինամիկա»,«միլիմետրային ալիքներ կենսաբանության և բժշկության մեջ»,«Էկոհամակարգեր»,«Տավրիկյան բժշկական և կենսաբանական տեղեկագիր» գիտական ամսագրերի խմբագրական խորհրդի անդամ։
Մահացել է 2017 թվականի հոկտեմբերի 17-ին Սիմֆերոպոլում։ Ղրիմի Վ.Ի.Վերնադսկու անվան դաշնային համալսարանի պատմության թանգարանում նրա պատվին տեղադրվել է հուշատախտակ։ 


== Վաստակ ==
Պարգևատրվել է մեդալներով, այդ թվում՝ ԽՍՀՄ տնտեսական նվաճումների ցուցահանդեսի արծաթե մեդալով (1987)։
Վ.Ի.Վերնադսկու անվան Տավրիկյան ազգային համալսարանի Վ․Ի․Վերնադսկին անվան մրցանակի դափնեկիր (2004) և Ղրիմի Ինքնավար Հանրապետության պետական մրցանակ՝ «գիտություն և գիտատեխնիկական գործունեություն» անվանակարգում (2013)։
Արժանացել է Ուկրաինայի կրթության և գիտության նախարարության «Գիտական նվաճումների համար» կրծքանշանի (2007) և Ղրիմի Ինքնավար Հանրապետության «կրթության վաստակավոր գործիչ» պատվավոր կոչման (2008)։ 
2011 թվականին նա դարձավ Վ․Ի․Վերնադսկու անվան Տավրիկյան ազգային համալսարանի «ամենաարդյունավետ պրոֆեսոր» անվանակարգում մրցույթի հաղթող։


== Նշումներ ==


== Հղումներ ==
Ղրիմի դաշնային համալսարանի պրոֆեսորներ: Archived 2021-10-06 at the Wayback Machine.
Նատալյա Թեմուրյանց Archived 2020-11-28 at the Wayback Machine.
Կենսագրությունը «Հայազգ» հիմնադրամի հանրագիտարանի կայքում
Սոֆինո (գյուղ, Գաֆուրիյսկի շրջան)

Անվան այլ կիրառումների համար տե՛ս՝ ՍոֆինոՍոֆինո (ռուս.՝ Софьино, բաշկիրերեն՝ Софья), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեյսալուն Համուդ

Մեյսալուն Համուդ (եբրայերեն՝ מייסלון חמוד‎, 1982, Բուդապեշտ, Հունգարական Ժողովրդական Հանրապետություն), հունգարական ծագումով պաղեստինցի-իսրայելցի կինոռեժիսոր։ Նրա «Բար Բահար» (Միջև) ֆիլմը 2016 թվականի Տորոնտոյի Միջազգային կինոփառատոնի ժամանակ Միջազգային Ասիական ֆիլմի Պրեմիերայի համար արժանացել է NETPAC մրցանակի։


== Կենսագրություն ==
Մեյսալուն Համուդը ծնվել է 1982 թվականին Բուդապեշտում՝ պաղեստինցի ծնողների ընտանիքում։ Նա մեծացել է Բուդապեշտում, ապա ընտանիքը տեղափոխվել է Բեեր Շևա, Իսրայել։ Նա Երուսաղեմի հրեական համալսարանում ուսումնասիրել է մերձավոր արևելյան հետազոտություններ։ 2004 թվականին ընդունվել է Թել-Ավիվի Մինշարի արվեստի դպրոց՝ կինեմատոգրաֆիա սովորելու համար։
Համուդը Իսրայելի քաղաքացի է։


== Կարիերա ==
Համուդն ավարտելուց հետո դարձել է ուսուցիչ։
2010 թվականին Համուդը նկարահանել է «Առավոտվա զգայարան» կարճամետրաժ ֆիլմ, որը հիմնված է պաղեստինցի բանաստեղծ Մահմուդ Դարվիշի «Մոռացության հիշողություններ» (1987) ստեղծագործության վրա։ Ֆիլմում բանաստեղծը ձգտում է շարունակել իր սուրճի և ծխախոտի ամենօրյա նորման Բեյրութի պաշարման վերջին օրը։
Մինշարի արվեստի դպրոցում Համուդի ուսուցիչներից էր իսրայելցի ռեժիսոր Շլոմի Էլկաբեցը։ Համուդը իր «Բար Բահարը» ֆիլմի գաղափարը զարգացրել է իր ուսուցչի ղեկավարությամբ և աջակցությամբ։


== Աշխատություններ ==
(2010) «Առավոտվա զգայարանը» (կարճամետրաժ ֆիլմ)
(2016) «Միջև» (ֆիլմ)


== Մրցանակներ ==
Նրա «Բար Բահար» («Միջև») ֆիլմը 2016 թվականի Տորոնտոյի Միջազգային կինոփառատոնի ժամանակ Միջազգային Ասիական ֆիլմի Պրեմիերայի համար արժանացել է NETPAC մրցանակի։ Այն նաև արժանացել է երեք այլ մրցանակների, այդ թվում՝ 2016 թվականին Սան Սեբաստիանի կինոփառատոնի ժամանակ Սեբաստիանի մրցանակի
2017 թվականին Համուդը Կաննի կինոփառատոնում Իզաբել Հյուպպերի կողմից ստացել է «Կանայք Երիտասարդ տաղանդների շարժման մեջ» մրցանակին.


== Ծանոթագրություններ ==


== Արտաքին հղումներ ==
Մեյսալուն Համուդ, IMDb
Վայքի լեռներ

Վայքի լեռներ, Դարալագյազի լեռնաշղթա, Հայոցձորի լեռնաշղթա, Հարավային Դարալագյազի լեռնաշղթա, Վայքի լեռնաշղթա, Վայոց ձորի լեռնաշղթա, լեռնաշղթա Հայաստանի հարավարևմտյան մասում, Զանգեզուրի լեռնաշղթայի արևմտյան լեռնաճյուղը։ Տ-աձև ձգվում է զուգահեռականին մոտ ուղղությամբ։ Ունի ծալքաբեկորավոր կառուցվածք։ Կազմված է կրաքարերից, կրաքարային մերգելներից, ավազաքարերից, կոնգլոմերատներից, հյուսիս-արևելքում՝ անդեզիտներից, դացիտլիպարիտներից։ Երկարությունը 64 կմ է, առավելագույն բարձրությունը՝ 3120 մ (Գոգի լեռ)։ Արևմտյան մասը աստիճանաբար ցածրանում, ճյուղավորվում և ձուլվում է Նախիջևանի հարթավայրին։ Կան մինչև 150 մ բարձրության էքստրուզիվ, կոնաձև գմբեթներ։
Հյուսիսային լանջը էրոզիոնդենուդացիոն աստիճաններով ցածրանում է դեպի Արփայի հովիտը։ Կան քարայրեր։ Հարավային և հարավարևմտյան լանջերը ավելի մասնատված են, ցածրանում են դեպի Միջինարաքսյան իջվածքը։ Լանջերի ստորին մասերում զարգացած է բեդլենդը։ Արփա և Նախիջևան գետերի վտակները լեռնաշղթայի լանջերին առաջացրել են ջրհավաք ձագարներ և էրոզիոն գոգավորություններ, որոնց մեջ աչքի է ընկնում հարավային լանջին զարգացած Զահուկի կրկեսաձև գոգավորությունը։ Արևելյան մասում կան սառցապատման հետքեր (կառեր, մորեններ)։
Բարձրալեռնային գոտում արտահայտված է սառնամանիքային հողմահարումը, 2200—2250 մ վրա շատ են քարացրոնները։ Կան ժայռային մնացուկներ, քարափներ ու դարափուլեր։ Լանջերը ծածկված են տափաստաններով, տեղ-տեղ՝ տրագանտային թփուտներով, գագաթային մասը՝ ենթալպյան և ալպյան մարգագետիններով։


== Ծանոթագրություններ ==
Գրքասերների հասարակական միավորումների միջազգային միություն

Գրքասերների հասարակական միավորումների միջազգային միություն (ռուս.՝ Международный союз общественных объединений книголюбов), գրքասերների միջազգային հասարակական կազմակերպություն, ներառում է Ռուսաստանի, Ադրբեջանի, Լիտվայի, Ղազախստանի և Մոլդովայի տարածաշրջանային կազմակերպությունները։ Հանդիսանում է խորհրդային շրջանում ստեղծված՝ Գրքասերների համամիութենական կամավոր ընկերության (ռուս.՝ Всесоюзное добровольное общество любителей книги ) հասարակական կազմակերպության իրավանախորդը։
Հիմնադրվել է 1974 թվականին։ Կազմակերպության կենտրոնական վարչությունն ընտրվում էր համամիութենական համագումարում։
Խորհրդային շրջանում միավորել է միութենական 15 հանրապետությունների ընկերությունները։ Փոխադարձ կապի մեջ է եղել սոցիալիստական ճամբարի և երբեմն՝ արևմուտքի մի շարք երկրների համապատասխան ընկերությունների հետ։ Ունեցել է հրատարակչական իրավունք։ 
Անվանափոխվել է 1997 թվականին։
Ուդաբնոյի վանք

Ուդաբնոյի վանք (վրաց.՝ უდაბნოს მონასტერი), Դավիթ Գարեջայի վանքային համալիրի մաս կազմող վանք վրաց-ադրբեջանական սահմանին։
Վրաց-ադրբեջանական սահմանի ցայսօր դեմարկացիայի բացակայության պատճառով Ուդաբնոյի վանքը հանդիսանում է Վրաստանի և Ադրբեջանի միջև տարածքային վեճի առարկա։ Տեղակայված է Սուրբ Դավիթ մայրավանքից դեպի հարավ-արևմուտք հատվածում ընկած Ուդաբնո անվամբ ժայռի հարավային մասում։ Համաձայն Վրաստանի վարչատարածքային բաժանման գտնվում է Սագարեջոյի շրջանի հարավ-արևելյան մասում (պատմական Կուխեթ պատմական տարածաշրջանում)։ Համաձայն Ադրբեջանական Հանրապետության վարչատարածքային բաժանման գտնվում է Աղստևի շրջանի հյուսիս-արևելյան մասում։


== Տարածքային վեճ ==
2019 թվականի ապրիլի 25-ին լրատվամիջոցները հաղորդել են, որ մի քանի օր առաջ ադրբեջանցի սահմանապահները ներխուժել են Ուդաբնոյի վանքի տարածքի և արգելել զբոսաշրջիկների մուտքը։


== Տես նաև ==
Դավիթ Գարեջայի վանքային համալիր


== Ծանոթագրություններ ==


== Գրականություն ==
აბრამიშვილი გ., დავით გარეჯელის ციკლი ქართულ კედლის მხატვრობაში, თბ., 1972
Чубинашвили Г. Н., Пещерные монастыри Дажид-Гареджи, Тб., 1948
Բեկշեհիր

Բեկշեհիր, լիճ Կիլիկիայում, նրա արևմտյան մասում։ Արևմտյան տառադարձությամբ կարդացվում է Պեկշեհիր։


== Ծանոթագրություններ ==
Սամույր

Սամույր (Martes Zibellina), կզաքիսների ընտանիքի արժեքավոր մորթատու կենդանի։ Մորթին խիտ է, գեղեցիկ և նուրբ, բաց դարչնագույնից մինչև մուգ գորշ, կրծքին ունի դեղին բիծ։ Մարմնի երկարությունը 43-53 սմ է, պոչինը՝ 11-20 սմ, կենդանի զանգվածը 0,9-1,9 կգ։ Էգերն արուներից զգալիորեն փոքր են։ Տարածված է Ռուսաստանում, Կորեայի, Չինաստանի, Մոնղոլիայի հյուսիսային շրջաններում և Հոկայդո կղզում (Ճապոնիա)։ Լեռնային և հարթավայրային տայգայի, հատկապես փշատերև անտառների բնակիչ է։ Ապրում է ցամաքում, երբեմն բարձրանում է ծառերի վրա։ Ամենակեր է, սնվում է հիմնականում մանր կրծողներով և բույսերի սերմերով։ Հղիությունը մոտ 273 օր է, ծնում է 3-4, հազվադեպ 5 ձագ։ Սեռահասուն է դառնում կյանքի 2-րդ տարում։ Անխնա ոչնչացման հետևանքով քանակը խիստ կրճատվել է։
Ալ-Մանսուրայի շրջան

Ալ-Մանսուրայի շրջան (արաբ․՝ ناحية المنصورة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիսում՝ ալ-Ռակկայի մարզում։ Հանդիսանում է Ալ-Սաուրայի գավառի երեք շրջաններից մեկը։ Կենտրոնն է Ալ-Մանսուրա քաղաքը։
2004 թվականի տվյալներով բնակչությունը կազմել է 58,727 մարդ։ Քաղաքն ու շրջակա ավանները կազմում են 3,912.44 քառ.կմ տարածք։


== Ծանոթագրություններ ==
Այարչայ

Այարչայ, ճանապարհային կայան Արևմտյան Հայաստանում։ Ըստ թուրք պատմիչ Քյաթիբ Քելեբիի Էրզրում-Դիարբեքիր ճանապարհի վրա։ Հմմտ Այարբաշ։


== Ծանոթագրություններ ==
YOLO House

YOLO House (անգլ.՝ You Only Live Once, կրճատ՝ YOLO «Դու ապրում ես միայն մեկ անգամ»), տիկտոկերների ղազախական ստեղծագործական խումբ (տիկտոկերների տուն), որի անդամները բնակվում են միասին՝ Ալմաթիում։ 2021 թվականին YOLO House-ը բաժանորդների թվով առաջինն էր աշխարհում։


== Պատմություն ==
YOLO House տիկտոկերների տունը ստեղծվել է 2020 թվականի հոկտեմբերի 2-ին Ալմաթիում՝ Ազատ Խալիմովի և Մաքս Բորիսովի նախաձեռնությամբ։ 
2021 թվականին Մաքսը հեռացել է նախագծից, և YOLO House-ը դարձել է JKS Entertainment-ի մի մասը՝ Բեկսուլթան Կազիբեկի գլխավորությամբ։ Տիկտոկյան տան նախնական կազմը ներառում էր վեց մասնակից՝ Ալինա Կիմը, Ադալաթ Բակիևան, Ռադիոն Կանը, Ռենատ Իսրայիլովը, Բատիրխան Երկինը և Ասլան Սերիկովը։ 2021 թվականին նրանց միացավ Տոմիրիս Դանիյարը։
2022 թվականին Ալինա Կիմն ու Ռենատ Իսիրայիլովը լքեցին տիկտոկյան տունը, իսկ Անաստասիա Կիմը միացավ նախագծին։
2021 թվականի օգոստոսին YOLO House-ը դարձել է ԱՊՀ-ի ամենահայտնի տիկտոկերների տունը, իսկ 2021 թվականի սեպտեմբերին՝ առաջ է անցել Hype House-ից։
2021 թվականի դեկտեմբերի 8-ին XO Team-ը առաջ անցավ YOLO House-ից՝ դառնալով աշխարհի ամենահայտնի տիկտոկերների տունը ։
2022 թվականի հունվարի 12-ին տիկտոկյան տունը թողարկեց իր սեփական «Yolo House Run» խաղը, որը ներբեռնվեց ավելի քան 2 միլիոն անգամ։
Ներկայումս YOLO House-ը երկրորդն է աշխարհում իր հետևորդների քանակով, որոնց թիվը կազմում է ավելի քան 26,4 միլիոն բաժանորդ։


== Անդամներ ==


=== Նախկին անդամներ ===


== Ծանոթագրություններ ==


== Արտաքին հղումներ ==
YOLO House в TikTok
YOLO House в Instagram
YOLO House в YouTube
Դոբրոնիշտե

Դոբրոնիշտե (բուլղար․՝ Добринище), քաղաք Բուլղարիայում։ Գտնվում է Բլագոևգրադի մարզի Բանսկոյի համայնքում։ Բնակչությունը՝ 2749 մարդ։
Դոբրոնիշտեից Սեպտեմվրի կա երկաթուղի։


== Արտաքին հղումներ ==
Всичко за Добринище
Բնակչության վիճակագրությունը
Снимки на Добринище


=== Քարտեզ ===
Положение на электронной карте bgmaps.com(չաշխատող հղում)
Положение на электронной карте emaps.bg(չաշխատող հղում)
Ամբերի ամրոց

Ամբերի ամրոց կամ Ամերի ամրոց (հինդի՝ अमेर किला, անգլ.՝ Amber Fort), 16-րդ դարի հոյակերտ Սաթե ամրոց Հնդկաստանում։ Այն տեղակայված է Ռաջաստան նահանգի վարչական կենտրոն Ջայպուր քաղաքից 11 կմ հեռավորության վրա։

Տաճարի՝ 1592 թվականին Ամբերի մահարաջա Ման Սինգհ I-ի (դեկտեմբերի 21, 1550 - հուլիսի 6, 1614) հրամանով սկսված շինարարությունն ավարտվել է միայն Ջաի Սինգհ II-ի օրոք, ով Ամբերի կառավարիչ դարձավ տասնմեկ տարեկան հասակում՝ 1699 թվականին։ Հակառակ անվանման և արտաքինից ամուր ռազմական բազայի իր տեսքի՝ Ամբերի ամրոցն, իրականում գեղեցիկ շքագավիթներով, դեկորատիվ պարտեզներով և հոյակապ տաղավարներով տաճարային և պալատային համալիր է։ Այն հայտնի է իր նստավայր-պալատի հայելիների դահլիճով և հստակորեն արտացոլվում է ամրոցի դիմացի Մաոտա լճի ջրերում, որը այդ պալատի համար ջրի հիմնական աղբյուր է համարվում։ Գտնվում է բլրի վրա, դա Ջեյպուրի տարածքում հիմնական զբոսաշրջային գրավչությունն է։
Բարդ փորագրությունները, գեղեցիկ խճանկարները, հոյակապ նկարները և նրբորեն պատրաստված հայելիները՝ համակցված կարմիր քարի և սպիտակ մարմարի հետ, ստեղծում են հինդու և մողոլ ճարտարապետության այս գլուխգործոցը։ Մահարաջայի բնակելի հարկաբաժիններում է գտնվում Սիիշ մահալը (Հայելիների դահլիճ), որտեղ հազարավոր փոքրիկ հայելիներ զարդարում են առաստաղը և պատերը այնպես, որ նույնիսկ մեկ փոքրիկ մոմի կամ լույսի ճառագայթը արտացոլվում է ամբողջ սենյակով և լուսավորում այն։
Նստավայրի այլ տեսարժան կառույցներից են Դիվան-Այ-Աամը՝ հանրային լսարան, որտեղ մահարաջան լսում էր մարդկանց խնդրանքները, Սուկ Նիվասը՝ «Հաճույքների դահլիճը»՝ իր զարգացած օդահովացուցիչ համակարգով և շքեղ զարդարանքներով, և Զենանան (կանանց հարկաբաժինները)՝ իր հոյակապ որմնանկարներով, որոնք պատկերում են Կրիշնա աստծուն դեկորատիվ բակերում շրջելիս։


== Պատկերասրահ ==

		
		
		
		
		
		
		


== Արտաքին հղումներ ==
Amer Fort – Inside story Archived 2017-08-10 at the Wayback Machine.


== Աղբյուրներ ==
Մարկ Տրուման «Աշխարհի հրաշալիքները» (Զանգակ 97)
Չինջու

Չինջու (կոր.՝ 진주시, 晋州市, Jinju-si), քաղաք Հարավային Գյոնգսանգ գավառ, Հարավային Կորեա։ Մինչև 1925 թվականը եղել է գավառի մայրաքաղաքը։


== Պատմություն ==
Չինջու քաղաքի բնակչությունը հայտնի է վաղ ժամանակներից։ Կայա դաշնակցության դարաշրջանի ժամանակ այստեղ եղել է ցեղային միություն, հետո քաղաքը մտել է Հին Կորեական պետություն Պեկչեի մեջ։ Առաջին հազարամյակում քաղաքն ունեցել է բազմաթիվ անուններ, ինչպիսիք են Կոյոլսոն, Կանջու և այլն։ Գորյոի ժամանակաշրջանում Չինջուն ստացել է իր ժամանակակից անվանումը։ 1896 թվականին այստեղ էր տեղափոխվել Կյոնսան-Նամդոյի մայրաքաղաքը։ Մայրաքաղաքի կարգավիճակը կորցրեց միայն 1925 թվականին։ 1949 թվականի օգոստոսի 15-ին Չինջուն ստացել է քաղաքի կարգավիճակ (սի)։


== Աշխարհագրություն ==
Տեղակայված է Կյոնսան-Նամդոյի կենտրոնական մասում, Կորեական թերակղզու հարավում։ Հարավում սահմանակցում է Սաչխոնի և Կոսոնոմի հետ, արևելքում Մասանի և Խամանոմի հետ, արևմուտքում Խադոնի հետ և հյուսիսում Սանչխոնի և Իրոնգի հետ։


== Վարչական բաժանում ==
Վարչականորեն բաժանվում է 1 իպի, 15 մյոնի և 2 տոնի։


== Տնտեսություն ==
Աշխարհագրական դիրքից ելնելով Չինջուում համեմատաբար լավ է զարգացած գյուղատնտեսությունը։ Բացի այդ, Չինջուն Հարավային Կորեայի կենսաարդյուանբերության կենտրոնն է։ Այս ճյուղի զարգացումը ապահովում է կառավարությունը, 2000-2004 թվականներին այս ճյուղի համար կառավարությունը օգտագործել է 5 մլն դոլար։


== Զբոսաշրջություն և տեսարժան վայրեր ==
Բուդդայականության տաճար Չխոնգոկսում և Իյոնգամսաում։
Սիլլա ժամանակաշրջանի Բուդդայի քարե արձան։
Լապտերների ամենամյա փառատոն։
Այգի Չինյանխո գետի ափին։


== Միջազագյին հարաբերություններ ==


=== Երկվորյակ քաղաքներ ===
Չինջուի երկվորյակ քաղաքները։

Յուջին(Օրեգոն)-1961 թվականից
Կիտամի, Ճապոնիա-1985 թվականից
Վինիպեգ, Կանադա-1992 թվականից
Օմսկ, Ռուսաստան


== Պատկերասրահ ==

		
		
		
		
		


== Տես նաև ==
Հարավային Կորեայի քաղաքների ցանկ


== Ծանոթագրություններ ==


== Արտաքին հղումներ ==
Официальный сайт города Archived 2012-04-19 at the Wayback Machine.(անգլ.)
Страница города в вики-энциклопедии Galbijim(անգլ.)
Фестиваль фонарей в Чинджу
Վիճակախաղ

Վիճակախաղ, կազմակերպված դրամախաղի տեսակ, որում մրցանակը տրվում է ըստ թվերի կամ խաղատոմսերի պատահական ընտրության։ Խաղացողների մասնակցության համար կատարած (սովորաբար խաղատոմսերի գնման միջոցով) վճարումների մի մասը ետ է վերադարձվում շահողներին մրցանակների տեսքով, մի մասը գանձվում է պետության կողմից հարկերի տեսքով, մնացածն էլ՝ կազմում է վիճակախաղի անցկացնողների շահույթը։


== Հայտնի շահումներ ==
Տարբեր մայրցամաքներում հայտնի շահումներն են՝


== Ծանոթագրություններ ==
(8656) Կուպրեսուս

(8656) Կուպրեսուս (անգլ.՝ Cupressus), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 16-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,919801 ա. մ., առավելագույնը մոտենում է 2,5726 ա. մ. հեռավորության վրա և հեռանում 3,267 ա. մ.։ Արեգակի շուրջ մեկ ամբողջական պտույտ է կատարում 1822,34 երկրային օրվա ընթացքում, իր ուղեծրով շարժվելով միջինում 0,197549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8656) Կուպրեսուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սնեգի (այլ կիրառումներ)

Սնեգի, կարող է վերաբերել՝

Սնեգի - ավան, Ուկրաինայի Խարկովի մարզի Զոլոչևի շրջանում
Սնեգի - գյուղ, Ուկրաինայի Խարկովի մարզի Զոլոչևի շրջանում